Q-CON โชว์กำไรปี 61 โตกระฉูดเกือบ 10 เท่าตัว มาที่ 57 ลบ.
Q-CON โชว์กำไรปี 61 โตกระฉูดเกือบ 9 เท่าตัว มาที่ 57 ลบ. จากปีก่อนกำไร 5 ล้านบาท รับรายได้ขายพุ่ง-ไม่มีต้นทุนทางการเงิน เคาะจ่ายปันผล 0.06 บ./หุ้น XD 29 มี.ค.62 กำหนดจ่าย 19 เม.ย.62
6 ก.พ. 2562

บริษัท ควอลิตี้คอนสตรัคชั่นโปรดัคส์ จำกัด (มหาชน) หรือ Q-CON รายงานผลการดำเนินงานประจำปี 2561 สิ้นสุดวันที่ 31 ธ.ค.61 มีกำไรสุทธิดังนี้

โดยผลการดำเนินงานประจำปี 2561 บริษัทและบริษัทย่อยมีกำไรสำหรับปีจำนวน 57 ล้านบาท เปรียบเทียบกับผลการดำเนินงานงวดเดียวกันของปีก่อน ที่มีกำไร5 ล้านบาท สาเหตุหลักเนื่องจากรายได้จากการขายเพิ่มขึ้นจากปีก่อนร้อยละ 13 ตามสภาวะราคาขายตลาดในประเทศและการขยายตลาดไปยังต่างประเทศ
นอกจากนี้ ต้นทุนทางการเงินมีการปรับตัวลดลง โดยในปี 2561 บริษัทไม่มีต้นทุนทางการเงิน ในขณะที่ปี 2560 มีจำนวน 0.2 ล้านบาท เนื่องจากบริษัทครบกำหนดชำระคืนเงินต้น ให้กับสถาบันการเงินเป็นที่เรียบร้อยแล้วในปี 2560
บริษัทได้ประกาศจ่ายปันผลจากงวดดำเนินงาน 1 ม.ค.2561 ถึงวันที่ 31 ธ.ค.2561 เป็นเงินสดจำนวน 0.06 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 29 มี.ค.2562 และกำหนดจ่ายเงินปันผลในวันที่ 19 เม.ย.2562